paragraph_text: Budući da su mu otac i brat Evelyn Achille preminuli 1917. godine, nakon završetka rata 1918. godine, partneri u banci postali su Lionel Nathan i njegov najmlađi brat Anthony Gustav. Međutim, Lionel je imao i drugi interes, hortikulturu te je kupio 1919. godine imanje Mitford u Exburyju u Hampshireu, gdje je uredio jedan od najljepših i najpoznatijih vrtova u Engleskoj. Godine 1923. postao je stariji partner u obiteljskoj banci N M Rothschild & Sons.